open-index/open-wikipedia-markdown huggingface dataset:
Ջիանոտտ-Կրոստի համախտանիշ

**Ջիանոտտ-Կրոստի համախտանիշ,** նաև հայտնի է որպես **մանկական պապուլյար ակրոդերմատիտ** կամ **պապուլովեզիկուլյար համախտանիշ,** իրենից ներկայացնում է վիրուսային վարակի նկատմամբ մաշկի վրա տեղակայված ռեակտիվ դրսևորում։ Հեպատիտ B-ի վիրուսը և Էպշտեյն-Բարի վիրուսը ամենատարածված պաթոգեններն են: Մյուս վիրուսներն են՝ հեպատիտ A վիրուսը, հեպատիտ C վիրուսը, ցիտոմեգալովիրուսը, կոքսակի վիրուսը, ադենովիրուսը, էնտերովիրուսը, ռոտավիրուսը, կարմրախտի վիրուսը, ՄԻԱՎ-ը և պարագրիպի վիրուսը։

Այն անվանվել է Ֆերդինանդո Ջիանոտիի և Ագոստինո Կրոստիի պատվին։

## Ներկայացում
Ջիանոտտի-Կրոստի համախտանիշով ավելի շատ հիվանդանում են պատանիները և երեխաները։ Հիմնականում հիվանդանում են մինչև 1.5 ամսական և 12 տարեկանից մեծ երեխաները։ Այն հիմնականում դրսևորվում է որպես պապուլովեզիկուլյար ցանավորում, որոնք տեղակայվում են դեմքին և վերջույթների հեռադիր հատվածներում։ Պուրպուրան հիմնականում չի երևում, սակայն կարող է արտահայտվել լարանային թեստի ժամանակ։ Այնուամենայնիվ, նկարագրվում է լայնածավալ պուրպուրա առանց հեմոռագիկ խանգարումների։  Երբեմն նշվում են լիմֆադենոպաթիա և հեպատոմեգալիա: Երբեմն հայտնաբերվում են ալատ-ի և ասատ-ի բարձրացված մակարդակներ, կոնյուգացված և չկոնյուգացված բիլիրուբինի մակարդակներ, թեև դրանց նորմալ մակարդակները չեն բացառում ախտորոշումը: Ցանի ինքնաբուխ անհետացումը սովորաբար տեղի է ունենում 15-60 օր հետո:

## Ախտորոշում
Ջանոտտի-Կրոստի համախտանիշի ախտորոշումը հիմնված է կլինիկական պատկերի վրա: Վավերացված ախտորոշիչ չափանիշները հետևյալն են.

Բուժառուի մոտ ախտորոշվում է Ջիանոտտի-Կրոստիի համախտանիշ, եթե.

# Առնվազն մեկ անգամ կամ կլինիկական հանդիպման ժամանակ առկա է լինում բոլոր դրական կլինիկական հատկանիշները,
# Ցանին առնչվող բոլոր դեպքերում կամ կլինիկական հանդիպումների ժամանակ նա չի ցուցաբերում բացասական կլինիկական առանձնահատկություններից որևէ մեկը,
# Դիֆերենցիալ ախտորոշումներից ոչ մեկը չի հաստատվում,
# Եթե ​​կատարվում է ախտահարված հատվածի բիոպսիա և հիստոպաթոլոգիական բացահայտումները համապատասխանում են Ջիանոտի-Կրոստի համախտանիշին։

**Դրական կլինիկական նշաններն են.**

* Առկա են մոնոմորֆ, հարթ, վարդագույն-շագանակագույն պապուլներ կամ պապուլովեզիկուլներ 1-10 մմ տրամագծով,
* Հետևյալ չորս տեղամասերից առնվազն երեքը ներգրավված են՝ այտեր, հետույք, նախաբազուկների տարածիչ մակերեսներ և ոտքերի տարածիչ մակերեսներ,
* Սիմետրիկ են,
* Տևում է առնվազն տասը օր։

**Բացասական կլինիկական նշաններն են.**

* Մարմնին տեղակայված ընարձակ ցանավորումները
* Կեղևավոր վնասվածքները։

### Տարբերակիչ ախտորոշում
Տարբերակի ախտորոշում իրականացվում է էնտերոպաթիկ ակրոդերմատիտի, ինֆեկցիոն էրիթեմայի, ձեռք-ոտք-բերան համախտանիշի, Կավասակիի համախտանիշի, Շեյնլեյն Հենոխի պուրպուրայի, եղնջացանի հետ։

## Բուժում
Ջանոտի-Կրոստիի հիվանդությունը անվնաս և ինքնասահմանափակվող վիճակ է, ուստի բուժում կարող է չպահանջվել: Բուժումը հիմնականում կենտրոնացած է քորի վերահսկման, սիմպտոմատիկ թեթևացման և հետագա բարդություններից խուսափելու վրա: Քորից սիմպտոմատիկ ազատվելու համար կարող են օգտագործվել հակահիստամինային դեղամիջոցներ կամ ցանկացած հանգստացնող լոսյոններ, ինչպիսիք են կալամին լոսյոնը կամ ցինկի օքսիդը: Եթե ​​կան ուղեկցվող հիվանդություններ, ինչպիսիք են ստրեպտոկոկային վարակները, կարող են պահանջվել հակաբիոտիկներ։

## Ծանոթագրություններ
Ձյունե ամրոց

**Ձյունե ամրոց**, սառցե հյուրանոց է, որն ամեն տարի կառուցվում է Ֆինլանդիայի Կեմի քաղաքում։ Աշխարհի ամենամեծ սառցե ամրոցն է։

## Նկարագրություն
Կեմի քաղաքում առաջին անգամ սառցե հյուրանոցը կառուցվել է 1996 թվականին և գրավել 300 հազար այցելուի ուշադրությունը։ Մի քանի տարի շարունակ ձյան ամրոցը կառուցվել է Կեմի քաղաքի նավահանգստում, 2017 թվականին ընտրվել է նոր վայր՝ քաղաքային զբոսայգին։

Տարբեր տարիներին ամրոցի զբաղեցրած տարածքը տատանվում էր 13-ից 20 հազար քառակուսի մետրի սահմաններում։ Ամրոցի աշտարակների բարձրությունը երբեմն հասնում էր ավելի քան 20 մետրի, նրա պարիսպների երկարությունը կազմում էր ավելի քան 1000 մետր, իսկ ինքը՝ ամրոցը ուներ մինչև երեք հարկ։ Ամեն տարի ամրոցը կառուցվում է նոր պլանի համաձայն, բայց ավանդաբար ներառում է երեք մաս՝ մատուռ, ռեստորան և հյուրանոց։ Հյուրանոցի ինտերիերի ձևավորումը նվիրված է անիմացիոն ֆիլմերի հերոսներին։

* Ռեստորանն ունի սառցե սեղաններ և նստատեղեր, որոնք ծածկված են եղնիկի մորթուց, ինչպես նաև սառցե քանդակներ։
* 50-100 նստատեղ ունեցող մատուռում տեղի են ունեցել բազմաթիվ հարսանիքներ, այդ թվում՝ զույգեր Ճապոնիայից և Հոնկոնգից։
* Հյուրանոցն առաջարկում է երկտեղանոց և նորապսակների համար նախատեսված լյուքս սենյակներ, որոնցից յուրաքանչյուրը զարդարված է տեղի նկարիչների կողմից՝ օգտագործելով  տեղական նյութեր։

Տարիների ընթացքում հյուրանոցը համալրվել է նաև թատրոնով և իրականացվել են սառցե արվեստի ցուցահանդեսներ լուսային և ձայնային էֆեկտներով։ Շատ հայտնի օպերային երգիչներ և պարողներ ելույթ են ունեցել Կեմի Ձյունե ամրոցում։

## Նկարներ

Պատկեր:SnowRestaurant.JPG|Ռեստորան, 2006 թվական
Պատկեր:Ice_bar.jpg|Բար, 2008 թվական
Պատկեր:SnowCastle,_Kemi,_Finland.jpg|Հյուրանոց, 2013 թվական
Պատկեր:Lumilinna_sisäänkäynti.JPG|Հյուրանոց, 2014 թվական
Պատկեր:Kappeli2014.JPG|Հյուրանոց, 2014 թվական


## Ծանոթագրություններ

## Հղումներ
* Kemi SnowCastle  — The world’s biggest snowcastle
* SnowCastle Image Gallery — Zipped photo collection
* Webcam pointed to the maingate of the SnowCastle
* photo company operating at kemi, photos of snowcastle

Կատեգորիա:Լապլանդիա
Կատեգորիա:Հյուրանոցներ
Ռովշան Բայրամով

**Ռովշան Բայրամով** (, ), ադրբեջանցի պրոֆեսիոնալ հունահռոմեական ըմբշամարտ, Ադրբեջանի ազգային հավաքականի նախկին անդամ: 2011 թվականին աշխարհի չեմպիոն (Իստամբուլ), 2007 և 2008 թվականներին կրկնակի Եվրոպայի չեմպիոն, 2006 և 2015 թվականներին աշխարհի առաջնությունների արծաթե մեդալակիր, Ամառային օլիմպիական խաղերի (2008, 2012) արծաթե մեդալակիր, 2009 թվականին աշխարհի առաջնության բրոնզե մեդալակիր (Գերնինգ, Դանիա):

Ռովշան Բայրամովը ադրբեջանական սպորտում ունեցած ծառայությունների համար Ադրբեջանի նախագահ Իլհամ Ալիևի 2008 թվականի օգոստոսի 29-ի հրամանագրով պարգևատրվել է «Թարագգի» մեդալով։

## Կենսագրություն
Ռովշան Բայրամովը ծնվել է 1987 թվականի մայիսի 7-ին Բաքու քաղաքում։ 1993–2004 թվականներին սովորել է Բինաքեդի շրջանում Նիզամի Նարիմանովի անվան 248 համարի միջնակարգ դպրոցում, իսկ 2004–2008 թվականներին սովորել է Ադրբեջանի Պետական մարմնամարզության և սպորտի ակադեմիայում։ Նրա անձնական մարզիչը Գուլահմեդ Հուսեյնով է։

Ռովշան Բայրամովը ամուսնացած է և ունի 2 որդի։

### 2008 թվականի Պեկինի Օլիմպիադա
2008 թվականին Պեկինում Բայրամովը ներկայացրել է Ադրբեջանը մինչև 55 կգ քաշային կարգում և ստացել արծաթե մեդալ։։

### 2012 թվականի Լոնդոնի Օլիմպիադա
2012 թվականի Լոնդոնի Օլիմպիական խաղերում հաղթելով Մինգյան Սեմենովին (Ռուսաստան), Սփենսեր Մանգոին (ԱՄՆ), Լի Շուջինին (Չինաստան) և Չոյ Գյու-Ջինին (Հարավային Կորեա), Բայրամովը պարտություն կրեց եզրափակիչում Համիդ Սուրիանը (Իրան) և նվաճել է իր երկրորդ արծաթե մեդալը։

## Ծանոթագրություններ

Կատեգորիա:Ադրբեջանցի մարզիկներ
Օրխան Ասլանով

**Օրխան Ալովսաթ օկլի Ասլանով** (, ), Ադրբեջանը ներկայացնող մարզիկ: Նա երկու անգամ նվաճել է ոսկե մեդալ՝ 2020 թվականի ամառային պարալիմպիկ խաղերում և 2024 թվականի ամառային պարալիմպիկ խաղերում։

## Կենսագրություն
Օրխան Ասլանովը ծնվել է 1995 թվականի մարտի 24-ին։

## Կարիերա
**2021**
2021 թվականի օգոստոսին Օրխան Ասլանովը մասնակցել է Ճապոնիայում անցկացված 16-րդ ամառային պարալիմպիկ խաղերին և նվաճել ոսկե մեդալ։

Ադրբեջանի նախագահ Իլհամ Ալիևի 2021 թվականի սեպտեմբերի 6-ի հրամանագրով Օրխան Ալովսաթ օղլու Ասլանովը պարգևատրվել է «Հայրենիքին մատուցած ծառայության համար» 1-ին աստիճանի շքանշանով 16-րդ ամառային պարալիմպիկ խաղերում ունեցած ձեռքբերումների և ադրբեջանական սպորտում ունեցած ծառայությունների համար։

**2024**
Ասլանովը մասնակցել է 2024 թվականի սեպտեմբերին Փարիզում անցկացված ամառային պարալիմպիկ խաղերի հեռացատկի մրցաշարին և եղել չեմպիոն։

Նախագահ Իլհամ Ալիևի 2024 թվականի սեպտեմբերի 10-ի հրամանով Օրխան Ասլանովը պարգևատրվել է 200.000 մանաթով, իսկ նրա մարզիչը՝ 100.000 մանաթով՝ 17-րդ ամառային պարալիմպիկ խաղերում առաջին տեղը զբաղեցնելու համար։ Նախագահի մեկ այլ հրամանագրով նա պարգեւատրվել է նաև «Փառքի» շքանշանով։

## Ծանոթագրություններ
Մսյո Ազնավուր (ֆիլմ)

«**Մսյո Ազնավուր**» (), ֆրանսիական կենսագրական ֆիլմ, ռեժիսորներ Գրանդ Քորփս Մալադե և Մեհդի Իդիր։ Գլխավոր դերակատարը Տահիր Ռահիմն է։ 

Ֆիլմի պրեմիերան կայացել է 2024 թվականի հոկտեմբերի 23-ին։

## Սյուժե
Ֆիլմի սյուժեն ներկայացնում է Շառլ Ազնավուրի փառքի ուղին 1950-ական թվականներին։

## Դերերում
* Ռահիմ Թահիր — *Շառլ Ազնավուր*
* Կամիլա Մուտավակիլ — *[[Աիդա Ազնավուրյան|Աիդա Ազնավուր]]*
* Գուլիա Ավետիսյան — Մելինե Մանուշյան
* Բաստյեն Բույոն — *Պիեռ Ռոշ*
* Մարի-Ժյուլի Բաուպ — *[[Էդիթ Պիաֆ|Էդիտ Պիաֆ]]*
* Լիոնել Սեսիլիո — *[[Ժիլբեր Բեկո]]*
* Պետրա Սիլանդեր — *Ուլա Թորսել*
* Ռուպերտ Ուինն-Ջեյմս — *[[Ֆրենկ Սինատրա]]*

## Արտադրություն
2020 թվականի սկզբին երգչի որդին՝ Միշա Ազնավուրը, հայտարարել է, որ եղբոր՝ Նիկոլա Ազնավուրի հետ արդեն տևական ժամանակ է աշխատում են Ազնավուրի կենսագրական ֆիլմի նախագծի շուրջ, և սցենարի հեղինակը և ռեժիսորը Գրանդ Քորփս Մալադե և Մեհդի Իդիրն են լինելու, որոնց ընտրել է Շառլ Ազնավուրը։

Ֆիլմի բյուջեն կազմել է 26 միլիոն եվրո։ Ժան-Ռաշիդ Կալուշը՝ Ազնավուրի դստեր՝ Կատյա Ազնավուրի ամուսինը, *Variety*-ին տված հարցազրույցում հիշում է․ «Մահից առաջ՝ 2018 թվականին, Ազնավուրը տպավորված էր «Հիվանդներ» ֆիլմով, և երբ նրան ասացի, որ կցանկանայի երբևէ ֆիլմ ստեղծել իր մասին, նա վստահաբար պատասխանեց՝ այո»։ Ապրիլին Միշա Ազնավուրը հավանության է արժանացրել նախագիծը․ «Ես ծանոթացա սցենարի նախնական տարբերակին։ Ֆիլմի գաղափարը հետաքրքիր է, այս առիթով ոչինչ  չեմ կարող ասել (…) Գրանդ Քորփս Մալադեն իրեն հրաշալի է դրսևորել ինչպես երաժշտության մեջ, այնպես էլ կինոյում։ Դա հաջող ընտրություն է»։

2023 թվականի փետրվարի 15-ին գլխավոր դերակատար է ընտրվել Տահիր Ռահիմը։ «Շառլ Ազնավուրի դերի համար իդեալական դերասան է», - ասում է Ժան-Ռաշիդ Կալուշը, - «նույնն է զգայունությունը, մոտիվացիան և կիրքը աշխատանքի հանդեպ, նույնն է խիստ հայացքը»։ Գլխավոր դերակատարը ինքն է կատարել Ազնավուրի երգերից մի քանիսը, «երգեցողություն, ֆորտեպիանո նվագել է սովորել։ Ամիսներ շարունակ ջանք է թափել», - ասել է Գրանդ Քորփս Մալադեն։

Նկարահանումները սկսվել են 2023 թվականի մայիսի 30-ին՝ Նորմանդիայում։ Նկարահանումները մասամբ անցկացվել են Փարիզի 6-րդ շրջանում և Մեսյե Պրենս փողոցում, որտեղ բնակվել է արտիստը, ինչպես նաև 8-րդ շրջանի Դյու Ռոշե փողոցում։ Նկարահանման հրապարակում միայն Peugeot 302 և Renault KZ22 ավտոմեքենաների նոր մոդելներ են եղել։ Որոշ դրվագներ նկարահանվել են Ռուանում, Էվրում և Բուլղարիայում։ Նկարահանումներն ավարտվել են հոկտեմբերին։

2023 թվականի հունիսին *Pathé Films*-ը հայտարարել է, որ ֆիլմը Ֆրանսիայում վարձույթի է դուրս գալու 2024 թվականի նոյեմբերի 27-ին, ապա տեղափոխվել է հոկտեմբերի 23-ը։

## Հայաստանյան պրեմիերա
2024 թվականի նոյեմբերի 18-ին Հայաստանում կայացել է ֆիլմի փակ պրեմիերան՝ ֆիլմի ստեղծագործական կազմի մասնակցությամբ։

Ֆիլմը հայաստանյան կինովարձույթում է 2024 թվականի դեկտեմբերի 5-ից։

## Ծանոթագրություններ

Կատեգորիա:2024 ֆիլմեր
Կատեգորիա:Շառլ Ազնավուր
Կատեգորիա:Ֆրանսիական կենսագրական ֆիլմեր
Կատեգորիա:Ֆրանսիական ֆիլմեր
Իրաքցիներ

**Իրաքցիներ** (արաբ. العراقيون), Իրաքի արաբներ, ազգ, Իրաքի հիմնական բնակչությունը։ Բնակչության 95%-ը մուսուլմաններ են (հիմնականում՝ շիա իսկ մնացածը սուննի), նաև կան՝ քրիստոնյաներ (ուղղափառ, կաթոլիկ)։ Նրանք ապրում են ԱՄՆ-ում, Իրանում և Սիրիայում։ Նրանց թիվը գերազանցում է 30,000,000 (2009)։ Խոսում են արաբերենի իրաքյան բարբառով։

Իրաքում նաև պահպանվել է տոհմացեղային կառուցվածքը։ Զբաղվում են հիմնականում հողագործությամբ, անասնապահությամբ, որոշ մասն աշխատում է արդյունաբերության մեջ։

## Հայտնի մարդիկ իրաքյան արմատներով
* Զեյնաբ Բահրանի (ծնվ. 1962 թ.), հնագույն Մերձավոր Արևելքի արվեստի և հնագիտության պրոֆեսոր Կոլումբիայի համալսարանում։
* Հորմուզդ Ռասամ (1826 – 1910 թ. սեպտեմբերի 16), ազգությամբ ասորացի, ասուրագետ, բրիտանացի դիվանագետ և ճանապարհորդ, ով մի շարք կարևոր բացահայտումներ է կատարել, ներառյալ «Գիլգամեշ» էպոսի կավե սալիկները։
* Վիջդան Ալի, նկարիչ, ծնվել է Բաղդադում, Իրաք։ Նա Հորդանանի արքայազն Ալի բին Նայիֆի նախկին կինն է։
* Մուհամմադ Գանի Հիքմաթ (1929 – 2011 թ. սեպտեմբերի 12), իրաքցի քանդակագործ և նկարիչ, ում վերագրում են Բաղդադի ամենահայտնի քանդակներն ու հուշարձանները։ Նրա հայտնի գործերից են Հաղթանակի կամարը և Շեհերազադի ու Շահրիարի արձանները։

## Տես նաև
* Իրաք
* Արաբներ

## Ծանոթագրություններ

Կատեգորիա:Արաբներ
Կատեգորիա:Իրաքի ազգեր
Կատեգորիա:Իրաքի բնակչություն
Կատեգորիա:Իրաքցիներ
Մումինժոն Աբդուլաև

**Մումինժոն Ռուստամի Աբդուլաև** (, ), ուզբեկ հունահռոմեական ոճի ըմբիշ, Ուզբեկստանի ազգային հավաքականի անդամ։ Ասիայի առաջնության եռակի հաղթող, Իսլամական համերաշխության խաղերի և Ասիական փակ խաղերի արծաթե մեդալակիր։ 2018 թվականի Ամառային ասիական խաղերի ոսկե մեդալակիր։ Երեք օլիմպիադայի մասնակից։

## Կարիերա
2010 թվականին Նյու Դելիում (Հնդկաստան) Ասիայի առաջնությունում բրոնզե մեդալ է նվաճել մինչև 96 կգ քաշային կարգում։

2011 թվականին Ստամբուլում (Թուրքիա) կայացած Աշխարհի առաջնությունում մինչև 120 կգ քաշային կարգում 1/32 եզրափակիչում պարտվեԼ Է գերմանացի ըմբիշ Նիկո Շմիդտին։

2012 թվականին Լոնդոնի (Մեծ Բրիտանիա) Ամառային օլիմպիական խաղերում 1/8 եզրափակիչում պարտվել է ամերիկացի ըմբիշ Դրեմիել Բայերսին։ Օլիմպիական խաղերից հետո Մումինժոն Աբդուլաևի դոպինգ թեստը դրական է եղել և նանդրոլոն (անաբոլիկ ստերոիդ) է հայտնաբերվել նրա օրգանիզմում, որից հետո երկու տարով հեռացվել է խաղերից մինչև 2014 թվականի նոյեմբերի 20-ը։ 

2016 թվականին Ռիո դե Ժանեյրոյում կայացած XXXI ամառային Օլիմպիական խաղերում 1/8 եզրափակչում պարտվել է խաղերի բրոնզե մեդալակիր ռուս ըմբիշ Սերգեյ Սեմենովին։

2017 թվականին Նյու Դելիում (Հնդկաստան) Ասիայի առաջնությունում բրոնզե մեդալ է նվաճել մինչև 130 կգ քաշային կարգում։ Նույն թվականին արծաթե մեդալներ է նվաճել Բաքվում (Ադրբեջան) Իսլամական համերաշխության խաղերում և Աշխաբադում (Թուրքմենստան) Ասիական մարտարվեստի և փակ խաղերում։

2018 թվականին Ջակարտայում (Ինդոնեզիա) Ամառային ասիական խաղերում մինչև 130 կգ քաշային կարգում եզրափակչում 8։0 հաշվով հաղթել է ղազախ ըմբիշ Նուրմախան Տինալիևին և նվաճեց խաղերի ոսկե մեդալը։ Նույն թվականին Բիշքեկում (Ղրղզստան) Ասիայի առաջնությունում մինչև 130 կգ քաշային կարգում եզրափակիչում պարտվել է իրանցի Բեհնամ Ալիակբար Մեհդիզադե Արպատապեխին և նվաճեց արծաթե մեդալ։

2019 թվականին Նուր-Սուլթանում (Ղազախստան) ընթացող աշխարհի առաջնությունում քառորդ եզրափակչում 3։1 հաշվով պարտվել է իրանցի Ամիր Ղասեմիին։ Նույն թվականին Սիանում (Չինաստան) Ասիայի առաջնությունան եզրափակչում կրկին պարտվել է իրանցի Ամիր Ղասեմիին և նվաճել է արծաթե մեդալ։

2021 թվականին Ալմաթիում (Ղազախստան) Ասիայի ընտրական մրցաշարում մինչև 130 կգ քաշային կարգի  կիսաեզրափակիչում 9։0 հաշվով հաղթել է չինացի Լինգ Ջե Մյունգին և ստացել Օլիմպիական խաղերի մասնակցության իրավունք։

## Ծանոթագրություններ

## Արտաքին հղումներ

Կատեգորիա:Ուզբեկ ըմբիշներ
Կարասա (Բարսելոնա)

**Կարասա** () կամ **Սուրբծննդյան գլուխ** (), Բարսելոնայում տոնական շքերթների հսկա ֆիգուր, որը ներկայացնում է սարակինոս թե՛ դիմագծերով, թե՛ հագուստով, և ունի երկար, հաստ մորուք և խնամված բերան, որից քաղցրավենիք է թափվում։ Կարասան շարժվում է անիվների վրա, և նրա աչքերը պտտվում են:

Նախկինում կարասաները եկեղեցական երգեհոնի տակ դրված ֆիգուրներ են եղել, և երգեհոնահարն ինքն էր ստիպել նրանց շարժել աչքերը և քաղցրավենիք հանել բերանից։ Երեխաները կանգնել են տակը և հավաքել քաղցրավենիքը։ Ամբողջ Կատալոնիայում կարասաներ են եղել են, որոնցից  առանձնացել են Բարսելոնայի 16-րդ դարի Սանտա Մարիա դել Մարի տաճարի և Յուստուսի սրբերի բազիլիկի կարասաները։

Սուրբծննդյան գլխի ավանդույթը Կատալոնիայում առաջացել է ուշ միջնադարում և մինչև 20-րդ դարի կեսերը շատ տարածված է եղել, մինչև որ նրանք աստիճանաբար հեռացվել են եկեղեցիներում առաջացած աղմուկի և իրարանցման պատճառով: Որոշմանը նպաստել է նաև այն փաստը, որ նրանք ներկայացնում էին մավրի կամ մուսուլմանի կտրված գլուխը։

## Վերականգնում
1988 թվականին Բարսելոնի Ժողովրդական և Ավանդական Մշակույթի Սուբյեկտների Ֆեդերացիան Մանել Կասերաս ի Բոյսին հանձնարարել է վերստեղծել հին գլուխները՝ ավանդույթը վերականգնելու ցանկությամբ, այն տարբերությամբ, որ այս նոր կերպարը շրջում է Բարսելոնայի տաճարում որոշ անիվների և անիվների շնորհիվ։ ունի այն առանձնահատկությունը, որը կարող է ստիպել աչքերը պտտել։ Ավանդույթը վերածնվել է նոր իմաստով՝ որպես ներողություն նախկին այլատյացության և ռասիզմի համար։

Մանել Կասերաս ի Բոյսին Սիուտատ Վելլայի Հսկաների շքերթի համակարգողն է ևպատասխանատու է ֆիգուրի պահպանության և ամեն տարի այն հեռացնելու համար: Նա իր ոգեշնչումը ստացել է տաճարում պահպանվող կարասայից: Կարասայի բացումը տեղի է ունեցել նույն տարվա Սուրբ Ծննդյան տոների ժամանակ: Այժմ Կարասայի դերն է ցույց տալ ավանդույթի էվոլյուցիան։ 

Սուրբ Ծննդից առաջ, Սանտա Լյուչիայի տոնավաճառում: Կարասան շարժվում  է կրպակների արանքով և թափառում տաճարի շրջակայքի հրապարակներով ու փողոցներով՝ կոնֆետներ նետելով իրեն սպասող երեխաներին։

Կարասսա դե Բարսելոնան կարելի է տեսնել Սիուտատ Վելլայում գտնվող Պատմական հսկաների սենյակում՝ մշտական ​​ցուցադրությունում:

## Ծանոթագրություններ

Կատեգորիա:Կատալոնիայի մշակույթ
Կատեգորիա:Սուրբծննդյան ավանդույթներ
Հիդայիոս Հիմերացի

Հիդայիոս Հիմերացի (, Ք.ա. Զ կամ Ե դար), հին հույն նախասոկրատական փիլիսոփա։ Շատ քիչ բան է հայտնի հոնիական դպրոցի ներկայացուցչի կյանքի մասին։ Ըստ Սեքստոս Էմպիրիկոսի` Հիդայիոսը, ինչպես և` Անաքսիմենեսը, Դիոգենես Ապոլոնիացին և Սոկրատեսի ուսուցիչ Արքելաոս Աթենացին, կարծում էր, որ ամեն ինչի սկիզբն օդն է։ Նախասոկրատական շրջանի փիլիսոփաների` Դիլսի-Քրանցի ցուցակում, Հիդայիոսը 63 համարի տակ է։

## Գրականություն
* Hermann Diels/Walther Kranz: *Die Fragmente der Vorsokratiker*, 9. Auflage. 3 Bände (1960/1959/1959). (Digitalisate: I, II, III (Wortindex. Namen- und Stellenregister))
* Маковельский А. Досократики. Первые греческие мыслители в их творениях, в свидетельствах древности и в свете новейших исследований. Казань, 1919. Ч. 3-я. С. 169—170.
* Фрагменты ранних греческих философов. Ч.I. М., 1989. С. 540.

## Ծանոթագրություններ

Կատեգորիա:Նախասոկրատեսյան փիլիսոփաներ
Շուկայի կապիտալիզացիա

**Շուկայի կապիտալիզացիա** (), հրապարակային առևտրով զբաղվող ընկերության` բաժնետերերին պատկանող ընդհանուր բաժնետոմսերի ընդհանուր արժեքը։ 

Շուկայական կապիտալիզացիան հավասար է մեկ ընդհանուր բաժնետոմսի շուկայական գնին` բազմապատկած ընդհանուր բաժնետոմսերի քանակով:

## Նկարագրություն
Շուկայական կապիտալիզացիան երբեմն օգտագործվում է ընկերությունները ըստ չափի դասակարգելու համար: Այն չափում է ընկերության կապիտալի կառուցվածքի միայն սեփական կապիտալի բաղադրիչը և չի արտացոլում ղեկավարության այն որոշումը, թե որքան պարտք է օգտագործվել ընկերության ֆինանսավորման համար: Ընկերության չափի ավելի համապարփակ չափումը ձեռնարկության արժեքն է (), որն ազդեցություն է թողնում չմարված պարտքի, արտոնյալ բաժնետոմսերի և այլ գործոնների վրա:

Այն նաև օգտագործվում է ֆոնդային բորսաների հարաբերական չափը դասակարգելու համար՝ հանդիսանալով յուրաքանչյուր ֆոնդային բորսայում ցուցակված բոլոր ընկերությունների շուկայական կապիտալիզացիայի գումարի չափանիշ: Ֆոնդային շուկաների կամ տնտեսական տարածաշրջանների ընդհանուր կապիտալիզացիան կարելի է համեմատել այլ տնտեսական ցուցանիշների հետ (օրինակ՝ Բաֆեթի ցուցիչը): 2023 թվականին հրապարակային առևտրով զբաղվող բոլոր ընկերությունների ընդհանուր շուկայական կապիտալիզացիան մոտավորապես 111 տրիլիոն ԱՄՆ դոլար էր:

### Համաշխարհային շուկայի կապիտալի պատմական ցուցանիշները
Աշխարհի բոլոր հրապարակային ընկերությունների ընդհանուր շուկայական կապիտալիզացիան 1975-ից մինչև 2020 թվականը․

## Հաշվարկ
Շուկայական կապիտալը հաշվարկվում է հետևյալ բանաձևով․

 \text{MC} = N \times P , որտեղ MC-ն շուկայական կապիտալիզացիան է, N-ը՝ շրջանառության մեջ գտնվող սովորական բաժնետոմսերի քանակը, իսկ P-ը՝ մեկ ընդհանուր բաժնետոմսի շուկայական գինը։

Օրինակ, եթե ընկերությունն ունի 4 միլիոն սովորական բաժնետոմս, և մեկ բաժնետոմսի գինը կազմում է 20 դոլար, ապա դրա շուկայական կապիտալիզացիան կազմում է 80 միլիոն դոլար: Եթե ​​մեկ բաժնետոմսի գինը բարձրանում է մինչև 21 դոլար, ապա շուկայական կապիտալը դառնում է 84 միլիոն դոլար: Եթե ​​մեկ բաժնետոմսի դիմաց այն իջնի մինչև 19 դոլար, ապա շուկայական կապիտալը կնվազի մինչև 76 միլիոն դոլար: 

Սա հակադրվում է առևտրային գնագոյացմանը, որտեղ գնման գինը, միջին գինը և վաճառքի գինը կարող են տարբերվել գործարքի ծախսերի պատճառով:

## Շուկայական կապիտալի պայմանները
Ավանդաբար ընկերությունները բաժանվում էին խոշոր կապիտալի, միջին կապիտալի և փոքր կապիտալի: 

Մեգա կապիտալ և միկրո կապիտալ տերմիններն այդ ժամանակվանից սկսել են ընդհանուր կիրառություն ստանալ և երբեմն հանդիպում է նանո կապիտալ հասկացությունը։

## Ծանոթագրություններ

## Արտաքին հղումներ

* How to Value Assets – from the Washington State (U.S.) government web site
* Year-end market capitalization by country – World Bank, 1988–2018

Կատեգորիա:Առևտուր
Կատեգորիա:Արժեթղթերի շուկա
Կատեգորիա:Բիզնես
Կատեգորիա:Բորսաներ
Կատեգորիա:Իրավական եզրեր
Կատեգորիա:Կապիտալ
Կատեգորիա:Հաշվապահություն
Կատեգորիա:Ձեռնարկություններ
Կատեգորիա:Ներդրումներ
Կատեգորիա:Տնտեսագիտական տերմիններ
Կատեգորիա:Տնտեսագիտություն
Կատեգորիա:Տնտեսական ցուցանիշներ
Կատեգորիա:Տնտեսություն
Կատեգորիա:Ֆինանսական շուկաներ
Կատեգորիա:Ֆինանսներ
Կատեգորիա:Ֆոնդային բորսաներ
Սոֆիայի փողոց (Երևան)

**Սոֆիայի փողոց**, փողոց Երևանի Էրեբունի վարչական շրջանում։

## Տվյալներ
Սկսվում է Նոր Արեշի 20-րդ և 9-րդ փողոցների հանգույցից, ձգվում հարավարևելյան ուղղությամբ՝ հարավ-արևելքից 24-րդ փողոցին զուգահեռ, հատում Նոր Արեշի 11-րդ, Էրեբունու փողոցները, Սոֆիայի փողոցի 1-ին, Ազատամարտիկների փողոցի 3-րդ, 4-րդ և 5-րդ նրբանցքները և հասնում Նոր Արեշի 19-րդ փողոց։

## Պատմություն
Փողոցը նախկինում կոչվել է Նոր Արեշի 26-րդ փողոց, իսկ 2004 թվականին վերանվանվել է Բուլղարիայի մայրաքաղաք Սոֆիայի անունով։ Այդ փողոցում է գտնվում Հայաստանում Բուլղարիայի դեսպանությունը։

Փողոցն անվանափոխելու առաջարկով հանդես են եկել Հայաստանում Բուլղարիայի Հանրապետության դեսպանությունը և ՀՀ արտաքին գործերի նախարարությունը: Առաջարկում նշվել է, որ երկու երկրների միջև ձեռք բերված փոխադարձ պայմանավորվածության համաձայն՝ երկու մայրաքաղաքներում պետք է անվանակոչվեն Երևանի և Սոֆիայի փողոցներ։ Սոֆիայում գործում է Երևանի փողոց։

## Հատվող փողոցներ
* Նոր Արեշի 11-րդ փողոց
* Էրեբունու փողոց
* Սոֆիայի փողոցի 1-ին նրբանցք
* Ազատամարտիկների փողոցի 3-րդ նրբանցք
* Ազատամարտիկների փողոցի 4-րդ նրբանցք
* Ազատամարտիկների փողոցի 5-րդ նրբանցք

## Պատկերասրահ

Sofia street, Yerevan 3.jpg
Sofia street, Yerevan 1.jpg|Սոֆիայի և Էրեբունու փողոցների խաչմերուկ


## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

## Աղբյուրներ
* 

Կատեգորիա:Երևանի փողոցներ
Զալիմ Կոցոև

**Զալիմ Կոցոև**(, ), Ադրբեջանը ներկայացնող ձյուդոիստ: Ադրբեջանի ձյուդոյի հավաքականի անդամ, Օլիմպիական խաղերի և Եվրոպայի չեմպիոն։ 

## Կարիերա
Զալիմ Կոցոևն առաջին անգամ միջազգային մրցաշարերում հաջողության է հասել 2013 թվականի հունիսին Էստոնիայի մայրաքաղաք Տալլինում կայացած մինչև 18 տարեկանների Եվրոպայի առաջնությունում։ Այդ մրցաշարում Զալիմ Կոցոևը նվաճել է բրոնզե մեդալ։ 2014 թվականի հուլիսին Զալիմ Կոցոևը հաղթել է Հունաստանի Աթենք քաղաքում կայացած մինչև 18 տարեկանների Եվրոպայի առաջնությունում։ 

2015 թվականին Զալիմ Կոցոևը ներգրավվել էԱդրբեջանի ձյուդոյի հավաքականում։ 2015 թվականի հուլիսին Զալիմ Կոցոևը նվաճել է ոսկե մեդալ Բուլղարիայի մայրաքաղաք Սոֆիայում կայացած մինչև 18 տարեկանների Եվրոպայի առաջնությունում։ 2015 թվականի օգոստոսին Բոսնիա և Հերցեգովինայի Սարաևոյի քաղաքում կայացած աշխարհի երիտասարդական առաջնությունում Զալիմ Կոցոևը նվաճել է արծաթե մեդալ։ 

2018 թվականի ապրիլին Զալիմ Կոցոևը հաղթել է Անթալիայի Գրան պրիում։ 

Զալիմ Կոցոևը նվաճել է բրոնզե և ոսկե մեդալներ2022 թվականին Ադրբեջանում և Իսրայելում անցկացված միջազգային մրցաշարերում, ինչպես նաև նվաճել է բրոնզե մեդալ Երուսաղեմում կայացած Jerusalem Masters միջազգային մրցաշարում։ Նույն թվականին Զալիմ Կոցոևը նվաճել է նույնպես բրոնզե մեդալ Տաշքենդում կայացած աշխարհի առաջնությունում, և սա նրա առաջին մեդալն էր աշխարհի առաջնությունում։ 

Զալիմ Կոցոևը հաղթել է 2024 թվականի մայիսին ԱՄԷ-ի Աբու Դաբի քաղաքում կայացած աշխարհի առաջնությունում։

2024 թվականի օգոստոսի 13-ին Ադրբեջանի Հանրապետության նախագահ Իլհամ Ալիևի հրամանով նա պարգևատրվել է Փառքի շքանշանով Փարիզի XXXIII ամառային օլիմպիական խաղերում ունեցած բարձր նվաճումների և ադրբեջանական սպորտի զարգացմանը մատուցած ծառայությունների համար։

## Ծանոթագրություններ
Լամիյա Վալիևա

**Լամիյա Ռովշան կըզը Վալիևա**(, ), Ադրբեջանցի մարզիկ: 2020 թվականին Ճապոնիայի մայրաքաղաք Տոկիոյում կայացած 16-րդ ամառային պարալիմպիկ խաղերում նա նվաճել է ոսկե և արծաթե մեդալներ, իսկ 17-րդ ամառային պարալիմպիկ խաղերում երկրորդ անգամ նվաճել է ոսկե մեդալ։

## Կենսագրություն
Լամիյա Վալիևան ծնվել է 2002 թվականի ապրիլի 5-ին։ Նա 2015 թվականից զբաղվում է սպորտով։ Նրա անձնական մարզիչը Թոֆիգ Ալիև է, իսկ թիմի մարզիչը՝ Օլեգ Պանյուտինը։ 

## Կարիերա
2015 թվականին Լամիյա Վալիեւան հաղթել է Կոնիայում կայացած միջազգային մրցաշարում։

Նա մասնակցել է 2023 թվականի պարատլետիկայի աշխարհի առաջնությանը և նվաճել ոսկե մեդալներ 100 մետր և 400 մետր T13 մրցատարածություններում։

Նա կրկին մասնակցել է 2024 թվականի պարատլետիկայի աշխարհի առաջնությանը և ոսկե մեդալներ նվաճել 100 մետր և 400 մետր T13 մրցատարածություններում։

Նա ներկայացրել է Ադրբեջանը 2024 թվականի ամառային պարալիմպիկ խաղերում և նվաճել ոսկե մեդալ 100 մետր T13 մրցաձևում։

Նա Ադրբեջանի նախագահ Իլհամ Ալիևի կողմից 2024 թվականի սեպտեմբերի 10-ին պարգևատրվել է Փառքի շքանշանով 2024 թվականի ամառային պարալիմպիկ խաղերում ունեցած բարձր նվաճումների և ադրբեջանական սպորտի զարգացմանը մատուցած ծառայությունների համար։

## Ծանոթագրություններ
Շավարշան

**Շավարշան**, *Շավարշական*,  գավառ, Արտազ գավառի հնագույն անվանումը։ Գավառի կենտրոնը՝ Շավարշան ավանը, հիշատակվում է որպես հայ Արշակունիների արքունի հովոց և ապարանք։ 

Ղ․ Ինճիճյանը Շավարշան ավանը նույնացնում է Մակու քաղաքին։ 

## Գրականություն
* Հակոբյան Թ. Խ., Հայաստանի պատմական աշխարհագրություն, Երևան, ԵՊՀ հրատ., 2007, 518 էջ։

## Ծանոթագրություններ

Կատեգորիա:Վասպուրական
Համլետ Ասատրյան

**Համլետ Միհրդատի Ասատրյան** (), հայ գեղանկարիչ։ ՀՀ նկարիչների միության նախագահության վարչության անդամ (2008), ԽՍՀՄ նկարիչների միության և գեղարվեստի ֆոնդի անդամ (1981)։

## Կենսագրություն
Համլետ Միհրդատի Ասատրյանը ծնվել է 1947 թվականի փետրվարի 27-ին Դիլիջանում, մանկավարժի ընտանիքում։ Տարրական կրթությունը ստացել է տեղի թիվ 1 միջնակարգ դպրոցում։ Այնուհետև ուսումը շարունակել է Երևանի Փանոս Թերլեմեզյանի անվան գեղարվեստի ուսումնարանում։ 1971 թվականին ավարտել է Երևանի պետական գեղարվեստաթատերական ինստիտուտը։ Ծննդավայրում նրա առաջին ուսուցիչներն են եղել Մամիկոն Ղուլյանը և Հովհաննես Շարամբեյանը: Նրան դասեր են տվել նաև նկարիչներ Գրիգոր Աղասյանը, Բաբկեն Քոլոզյանը, Անատոլի Պապյանը, Վռամշապուհ Շաքարյանը:

1971-1972 թվականներին Համլետ Ասատրյանն աշխատել է Դիլիջանի թիվ 1 միջնակարգ դպրոցի տնօրենի տեղակալ, այնուհետև ծառայել է ԽՍՀՄ Զինված ուժերում: 

1975-1987 թվականներին նա որպես գլխավոր նկարիչ աշխատել է Երևանի Ջաբարլիի անվան պետական դրամատիկական թատրոնում և  որպես նկարիչ՝ Հակոբ Պարոնյանի անվան երաժշտական կոմեդիայի պետական թատրոնում։ 

1987-1996 թվականներին Համլետ Ասատրյանն աշխատել է Դիլիջանի քաղաքային խորհրդի գործադիր կոմիտեում որպես մշակույթի բաժնի վարիչ, իսկ 1996-2000 թվականներին եղել է Տավուշի մարզպետարանի կրթության, մշակույթի և սպորտի վարչության պետը: Միաժամանակ դասախոսել է Երևանի պետական համալսարանի Իջևանի մասնաճյուղի կիրառական արվեստի բաժնում, 2014 թվականից նույն համալսարանի գծանկարի, գունանկարի և քանդակի ամբիոնի վարիչն է։ 2000-2002 թվականներին նա զբաղեցրել է Հայաստանի մշակույթի նախարարության տարածքային քաղաքականության և ծրագրավորման վարչության պետի պաշտոնը՝ միաժամանակ դասախոսելով Երևանի «Ռոսլին» արվեստի ինստիտուտում։ 

2002-2005 թվականներին Ասատրյանն զբաղեցրել է Հայաստանի պետական ֆիլհարմոնիայի փոխտնօրենի, 2005-2008 թվականներին՝ Երևանի «Ռոսլին» արվեստի ինստիտուտի ռեկտորի, իսկ 2008-2009 թվականներին՝ Երևանի Արաբկիր համայնքի ղեկավարի գլխավոր խորհրդականի պաշտոնները։ 2011 թվականից դասավանդում է «Հայբուսակ» համալսարանում, իսկ 2012 թվականից՝ Երևանի պետական գեղարվեստի ակադեմիայում (2010 թվականից դոցենտ է):

## Անդամակցություն
Համլետ Ասատրյանը 1979 և 1989 թվականներին Մոսկվայում մասնակցել է որակավորման բարձրագույն դասընթացների։ 1981 թվականից ԽՍՀՄ նկարիչների միության և գեղարվեստի ֆոնդի անդամ է, 2008 թվականից՝ նկարիչների միության նախագահության վարչության անդամ։ 

## Ցուցահանդեսներ, աշխատություններ
Համլետ Ասատրյանը մասնակցել է բազմաթիվ հանրապետական և միջազգային ցուցահանդեսների: Նա 40-ից ավելի թատերական ներկայացումների ձևավորման հեղինակ է:

## Անձնական կյանք
Համլետ Ասատրյանն ամուսնացած է, ունի երկու զավակ և չորս թոռ:

## Ծանոթագրություններ

## Արտաքին հղումներ
* Պաշտոնական կայք
* Հարցազրույց Համլետ Ասատրյանի հետ
 
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Կատեգորիա:ԽՍՀՄ նկարիչների միության անդամներ
Կատեգորիա:Երևանի Գեղարվեստի ինստիտուտի շրջանավարտներ
Կատեգորիա:Փանոս Թերլեմեզյանի անվան գեղարվեստի պետական քոլեջի շրջանավարտներ
Իրադա Ալիևա

**Իրադա Ազադ կըզը Ալիևա** (, ), Ադրբեջանը ներկայացնող մարզիկ: 2016 թվականին 15-րդ ամառային պարալիմպիկ խաղերում նա նվաճել է արծաթե մեդալ։

## Կենսագրություն
Իրադա Ալիևան ծնվել է 1991 թվականի դեկտեմբերի 27-ին Բաքվում։ 1997-2008 թվականներին սովորել է Սաբունչու շրջանի թիվ 310 միջնակարգ դպրոցում։ Իրադա Ալիևան իր բարձրագույն կրթությունը ստացել է Ադրբեջանի Ֆիզիկական կուլտուրայի և սպորտի պետական ​​ակադեմիայում 2008-2012 թվականներին։ Նա սկզբում զբաղվել է վոլեյբոլով։ 2005 թվականից զբաղվում է նիզակի նետումով։ Նրա անձնական մարզիչը Բախտիյար Զեյնալովն է։ 

## Կարիերա
2015 թվականին Քաթարի մայրաքաղաք Դոհայում կայացած աշխարհի առաջնությունում Իրադա Ալիևան հաղթել է մրցաշարում։ 2016 թվականի օգոստոսին Իրադա Ալիևան մասնակցել է 15-րդ ամառային պարալիմպիկ խաղերին Բրազիլիայի Ռիո դե Ժանեյրո քաղաքում։ Նա այդ մրցաշարում 42,58 մետր արդյունքով նվաճել է արծաթե մեդալը։

Ադրբեջանի նախագահ Իլհամ Ալիևի 2016 թվականի սեպտեմբերի 21-ի հրամանագրով Իրադա Ազադ կըզը Ալիևան պարգևատրվել է «Հայրենիքին մատուցած ծառայության համար» 3-րդ աստիճանի շքանշանով 15-րդ ամառային պարալիմպիկ խաղերում ունեցած նվաճումների և ադրբեջանական սպորտում ունեցած ծառայությունների համար։

## Ծանոթագրություններ
Իլհամ Զաքիև

**Իլհամ Ազիզաղա օղլու Զաքիև** (, ), ադրբեջանցի մարզիկ։

## Կարիերա
Նա սկսել է զբաղվել ջուդոյով 11 տարեկանից։ Նա նվաճել է ոսկե մեդալ 2004 թվականի Աթենքի Պարալիմպիկ խաղերում և  2008 թվականի Պեկինի Պարալիմպիկ խաղերում: Զաքիևը 8 անգամ եղել է Եվրոպայի չեմպիոն, և 2 անգամ՝ աշխարհի չեմպիոն։
2024 թվականին Իլհամ Զաքիևը ներկայացրել է Ադրբեջանը 2024 թվականի Ամառային Պարալիմպիկ խաղերում, որոնք անցկացվել են Փարիզում։
Նախագահ Իլհամ Ալիևի 2024 թվականի սեպտեմբերի 10-ի հրամանագրով Իլհամ Զաքիևը պարգևատրվել է 50,000 մանաթով՝ Ամառային Պարալիմպիկ խաղերում երրորդ տեղը զբաղեցնելու համար, իսկ նրա մարզիչը ստացել է 25,000 մանաթ պարգև։ Նույն օրվա մեկ այլ հրամանագրով Զաքիևը պարգևատրվել է Հայրենիքին ծառայության համար շքանշանի 2-րդ աստիճանով։

## Ծանոթագրություններ
Սաիդ Նաջաֆզադե

**Սաիդ Նաջաֆզադե** (), ադրբեջանցի Պարալիմպիկ մարզիկ է, որը մասնագիտանում է հեռացատկում։ Նա ներկայացրել է Ադրբեջանը 2020 թվականի Ամառային Պարալիմպիկ խաղերի և 2024 թվականի Ամառային Պարալիմպիկ խաղերի ընթացքում։

## Կարիերա
Նաջաֆզադեն ներկայացրել է Ադրբեջանը 2020 թվականի Ամառային Պարալիմպիկ խաղեր ընթացքում եւ նվաճել բրոնզե մեդալ։

Նա նվաճել է բրոնզե մեդալ T12 հեռացատկ մրցաձևում 2023 թվականի Համաշխարհային Պարա Աթլետիկայի առաջնությունի ժամանակ, որը տեղի է ունեցել Փարիզում, Ֆրանսիա։
Նա ներկայացրել է Ադրբեջանը T12 հեռացատկ մրցաձեւում 2024 թվականի Ամառային Պարալիմպիկ խաղեր ընթացքում եւ նվաճել ոսկե մեդալ։
Նախագահ Իլհամ Ալիևի 2024 թվականի սեպտեմբերի 10-ի հրամանագրով Սաիդ Նաջաֆզադեն պարգևատրվել է 200,000 մանաթով՝ 2024 թվականի Ամառային Պարալիմպիկ խաղերում առաջին տեղը զբաղեցնելու համար, իսկ նրա մարզիչը ստացել է 100,000 մանաթ պարգև։ Բացի այդ, նույն օրվա նախագահի մեկ այլ հրամանագրով, նրան պարգևատրվել է Հայրենիքին ծառայության համար շքանշանի 1-ին աստիճան։

## Ծանոթագրություններ
Վիվիեն Ուոլինգտոն

**Վիվիեն Ուոլինգտոն** (անգլերեն՝ *Vivienne Wallington.* ), ավստրալացի ժամանակակից կին գրող, սիրավեպերի հեղինակ, որոնք հրատարակել է ինչպես իր անունով, այնպես էլ **Էլիզաբեթ Դյուկ** գրական կեղծանունով։

## Կենսագրություն
Ուոլինգտոնը երկար տարիներ աշխատել է որպես գրադարանավարուհի: Իր գրական կարիերայի սկզբնական շրջանում գրել է երեք մանկական գիրք, որից հետո անցել է սիրավեպեր գրելուն: Նրա 19 սիրավեպերը տպագրվել են *«Արլեկին Ռոմանս»* մատենաշարով` Էլիզաբեթ Դյուկ կեղծանունով: Վերջին շրջանում գրում է իր անունով և հրատարակում *Silhouette*-ի զանազան մատենաշարերով: *Romantic Times* ամսագիրը նրա գրվածքները բնորոշում է հետևյալ կերպ. «դրանք գրավում են ընթերցողներին բուռն կրքով,  հուզական ուժեղ բախումներով և հմայիչ կերպարներով»:

Ուոլինգտոնն ապրում է Մելբուրնում ամուսնու՝ Ջոնի հետ։ Նրանք երկու հասուն երեխա ունեն:

## Երկեր
### Վեպեր

* *Somewhere / Ինչ-որ տեղ* (1983)
* *Butterfingers* (1986)
* *Claiming His Bride / Պահանջում է իր հարսնացուին* (2001)
* *Kindergarten Cupids / Մանկապարտեզի կուպիդոններ* (2002)
* *In Her Husband's Image / Իր ամուսնու կերպարով* (2004)
* *The Last Time I Saw Venice / Վերջին անգամ տեսա Վենետիկը* (2005)

### Որպես Էլիզաբեթ Դյուկ
* *Softly Flits a Shadow* (1985)
* *Windarra Stud* (1988)
* *Island Deception / Կղզու խաբեություն* (1989)
* *Fair Trail / Արդար արահետ* (1990)
* *Wild Temptation / Վայրի գայթակղություն* (1991)
* *Շշնջացող գինիներ / Whispering Vines* (1992)
* *Outback Legacy* (1993)
* *Bogus Bride / Կեղծ հարսնացու* (1993)
* *Shattered Wedding / Փշրված հարսանիք* (1994)
* *Make-believe Family / Ընտանիքի կեղծիք* (1995)
* *To Catch a Playboy* (1995)
* *Heartless Stranger / Անսիրտ անծանոթը* (1996)
* *The Marriage Pact / Ամուսնության պայմանագիր* (1997)
* *Takeover Engagement / Գրավման ներգրավում* (1997)
* *Taming a Husband / «Ընտելացնելով ամուսնուն»* (1997)
* *Look-Alike Fiancée / Նմանատիպ հարսնացու* (1998)
* *The Husband Dilemma / Ամուսնու երկընտրանքը* (1998)
* *The Parent Test / Ծնողների թեստ* (1999)
* *The Outback Affair* (2000)

### Հեղինակակցությամբ
* *In Her Husband's Image / Then There Were Three / Իր ամուսնու կերպարով / Հետո երեքն էին* (2004) ( Լինդա Սանդովալի հետ)
* *Beauty Queen's Makeover / Վերջին անգամ  տեսա Վենետիկը* (2005) ( Թերեզա Սաութվիքի հետ)

## Ծանոթագրություններ

Կատեգորիա:1937 ծնունդներ
Կատեգորիա:20-րդ դարի կին գրողներ
Կատեգորիա:21-րդ դարի կին գրողներ
Կատեգորիա:Ապրող անձինք
Կատեգորիա:Ավստրալիայի գրողներ
Կատեգորիա:Գրական կեղծանուններով հայտնի հեղինակներ
Ֆարիդ Մանսուրով

**Ֆարիդ Մանսուրով** (, ), ադրբեջանցի ըմբշամարտիկ, 2004 թվականի Ամառային Օլիմպիական խաղերում Հունա-հռոմեական ըմբշամարտի 66 կգ քաշային կարգում ոսկե մեդալակիր։ 2010-2011 թվականներին նա մարզել է Ադրբեջանի ազգային ըմբշամարտի հավաքականը։ 2016 թվականից ղեկավարում է Ադրբեջանի Հանրապետության Երիտասարդության և սպորտի նախարարության սպորտի բաժինը։ Նա նաև Ադրբեջանի երիտասարդական ըմբշամարտի ֆեդերացիայի փոխնախագահն է։

## Կենսագրություն
Ֆարիդ Մանսուրովը ծնվել է 1982 թվականի մայիսի 10-ին Վրաստանի Դմանիսի շրջանում։ 1984 թվականին նրա ընտանիքը տեղափոխվել է Բաքու։

## Կարիերա
2000 թվականին Մանսուրովը զբաղեցրել է առաջին տեղը տղամարդկանց առաջնությունում Ադրբեջանում: Մի տարի անց նա նվաճել է ոսկե մեդալ աշխարհի առաջնությունում, որը տեղի է ունեցել Ուզբեկստանում։ 2003 թվականին նա հաղթել է մի շարք Գրան Պրի մրցաշարերում և վաստակել Աթենքի Օլիմպիական խաղերին մասնակցելու արտոնագիր։ 2004 թվականի Ամառային Օլիմպիական խաղերում նա եղել է Օլիմպիական չեմպիոն Հունա-հռոմեական ըմբշամարտի 66 կգ քաշային կարգում։ 2004 թվականից հետո երեք տարի շարունակ նա չէ կարողանել մարզվել մեջքի վնասվածքի պատճառով։ 2007 թվականին նա վերադարնալ է սպորտ և հաղթել է ոսկե մեդալ աշխարհի առաջնությունում, որը տեղի է ունեցել Բաքվում, ինչպես նաև ստացել է 2008 թվականի Պեկինի Օլիմպիական խաղերի արտոնագիրը։  2008 թվականի Ամառային Օլիմպիական խաղերի ընթացքում նա հիվանդացել է և պարտություն կրել։ 2009 թվականին նա երկրորդ անգամ եղել է աշխարհի չեմպիոն՝ հաղթելով 2009 թվականի Հերնինգի առաջնությունում Դանիայում։ 2010 թվականի հունիսի 30-ին Ֆարիդ Մանսուրովը հայտարարել է իր մարզական կարիերան ավարտելու մասին՝ վերջին աշխարհի առաջնության ընթացքում ստացած վնասվածքի հետ կապված ։ Նույն օրը նա նշանակվել է Ադրբեջանի Հունա-հռոմեական ըմբշամարտի թիմի գլխավոր մարզիչ։։

## Ծանոթագրություններ

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:2004 թվականի Ամառային օլիմպիական խաղերի չեմպիոններ
Կատեգորիա:Պատվո շքանշանի ասպետներ (Ադրբեջան)
Ալեքս Բյուրբերգ Քեսիդիս

**Ալեքս Միշել Բյուրբերգ Քեսիդիս** (), շվեդ հունահռոմեական ոճի ըմբիշ։ 2019 թվականի ըմբշամարտի աշխարհի առաջնության արծաթե մեդալակիր և 2020 թվականի ըմբշամարտի Եվրոպայի առաջնության և 2019 թվականի Եվրոպական խաղերի բրոնզե մեդալակիր։ Ներկայացրել է Շվեդիան 2020 թվականի ամառային Օլիմպիական խաղերում, որը տեղի է ունեցել Ճապոնիայի Տոկիոյում։

## Վաղ կյանք
Կեսիդիսը և նրա եղբայրը՝ Լաոկրատիս Կեսիդիսը, նույնպես հունահռոմեական ոճի ըմբիշ, ծնվել և մեծացել են Շվեդիայում, նրանց հայրը հույն է իսկ մայրը շվեդ։ Ըմբշամարտի մրցումներում նրա եղբայրը ներկայացնում է Հունաստան, իսկ Ալեքս Կեսիդիսը ներկայացնում է Շվեդիան։

## Կարիերա
Հանդես է եկել 80 կգ քաշային կարգում 2016 թվականի ըմբշամարտի աշխարհի առաջնությունում, որն անցկացվել է Հունգարիայի մայրաքաղաք Բուդապեշտում, ինչպես նաև 2017 թվականի ըմբշամարտի աշխարհի առաջնությունում, որը տեղի է ունեցել Ֆրանսիայի Փարիզ քաղաքում։ Հաջորդ տարի հանդես է եկել 77 կգ քաշային կարգում 2018 թվականի ըմբշամարտի Եվրոպայի առաջնությունում, որն անցկացվել է Ռուսաստանի Կասպիյսկ քաղաքում։ Նույն թվականին Հունգարիայի մայրաքաղաք Բուդապեշտում կայացած 2018 թվականի ըմբշամարտի աշխարհի առաջնությունում 77 կգ քաշային կարգում հասել է կիսաեզրափակիչ, որտեղ պարտվել է ռուս Ալեքսանդր Չեխիրկինին, պարտվել է նաև բրոնզե մեդալի համար հետագա պայքարում։

Ղազախստանի Նուր-Սուլթան քաղաքում կայացած 2019 թվականի ըմբշամարտի աշխարհի առաջնության 77 կգ քաշային կարգում արծաթե մեդալ է նվաճել։ Նույն թվականին մասնակցել է նաև Բելառուսի մայրաքաղաք Մինսկում կայացած 2019 թվականի Եվրոպական խաղերին և 77 կգ քաշային կարգում նվաճել է բրոնզե մեդալներից մեկը։

2020 թվականին Իտալիայի Հռոմ քաղաքում կայացած ըմբշամարտի Եվրոպայի առաջնությունում 77 կգ քաշային կարգում նվաճել է բրոնզե մեդալներից մեկը։ Բրոնզե մեդալի համար պայքարում հաղթել է ուկրաինացի Վլադիմիր Յակովլիևին։

2021 թվականի հունվարին ոսկե մեդալ է նվաճել 82 կգ քաշային կարգում 2021 թվականին Զագրեբում (Խորվաթիա) անցկացված Գրան պրի Զագրեբ բաց մրցաշարում։ Մասնակցել է 2021 թվականի ապրիլին կայացած Լեհաստանի Վարշավայում ընթացող ըմբշամարտի Եվրոպայի առաջնությանը։ 2021 թվականի հունիսին Լեհաստանի Վարշավայում կայացած 2021 թվականի Վլադիսլավ Պիտլասինսկու գավաթի խաղարկությունում նվաճել է բրոնզե մեդալներից մեկը։

Մասնակցել է 2020 թվականի ամառային օլիմպիական խաղերին  77 կգ քաշային կարգում, որն անցկացվել է Ճապոնիայի մայրաքաղաք Տոկիոյում, որտեղ առաջին փուլում պարտվել է ադրբեջանցի Ռաֆիգ Հուսեյնովին։ Օլիմպիական խաղերից երկու ամիս անց, 2021 թվականի ըմբշամարտի աշխարհի առաջնությունում պարտվել է բրոնզե մեդալի համար պայքարում 82 կգ քաշային կարգում, որն անցկացվել է Նորվեգիայի Օսլո քաղաքում։

2022 թվականին մասնակցել է Իտալիայի Հռոմ քաղաքում անցկացված Matteo Pellicone վարկանիշային մրցույթին։ 2022 թվականին Սերբիայի մայրաքաղաք Բելգրադում կայացած ըմբշամարտի աշխարհի առաջնությունում 87 կգ քաշային կարգում պարտվել է բրոնզե մեդալի համար պայքարում։

## Նվաճումներ

## Ծանոթագրություններ

## Արտաքին հղումներ

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Շվեդ ըմբշամարտիկներ
Կատեգորիա:Շվեդիայում ծնվածներ
Վյուրմեկ

**Վյուրմեկ** ()  կամ **Վիշապի անկյուն**, Մյունխենի Նոր քաղաքապետարանի հարավարևմտյան անկյունը՝ Վայնշտրասեի և Մարիենպլաղի հատման կետում: Շենքը, որի շինարարությունը ավարտվել է 1906 թվականին, ունի անկյունային աշտարակ, որի ճակատին՝ մի քանի հարկերում Լինդվորմերի մյունխենյան լեգենդի ռելիեֆներն են:

## Ձևավորում
Նեոգոթական ոճի անկյունային աշտարակի ցոկոլային հարկի վերևում պղնձե վիշապի արձան է: Ֆիգուրը մոդելավորվել է քանդակագործ Անտոն Քեյնդլը, իսկ պղնձով իրագործել է Հիգին Կիենեն: Դրա վերևում կան երեք քարե ռելիեֆներ, որտեղ պատկերվածներ են դրվագներ մյունխենյան Լինդվորմերի լեգենդից: Վիշապը բարձրանում է միջին դաշտ, որտեղ պատկերված քաղաքացին՝ որին դիպել է կենդանու թունավոր շնչառությանը, ընկնում է գետնին, կանայք ու երեխաները փախչում են։ Ձախ կողմում լանդսկնեխտները ու քաղաքացիները պատրաստվում են ճակատամարտի վիշապի դեմ։ Աջ դաշտում հովիվը տոնում է հաղթանակը վիշապի դեմ: Քարե ռելիեֆները, որ ստեղծել են քանդակագործներ Յակոբ Բրադլը, Ռոթ և Ֆրանց Բեռնաուերը՝ նվիրաբերել է Մյունխեն-Ախեն հրդեհային ապահովագրական ընկերությունը:

Թեման կրկին շարունակվում է երրորդ հարկից բարձր քիվերի բարձրության վրա՝ գարգոլի տեսքով: Կենտրոնում մի մեգարա է, որի թիկնոցի տակ մի սատանայական արարած է՝ ժանտախտի խորհրդանիշը։ Հիվանդության դեմ պայքարող ֆիգուրների շարքում են բժիշկը, հովիվը և երաժիշտը։ Հայտնի է, որ հին շենքի վրա եղել է նաև վիշապի դեմ կռվող Սուրբ Գեորգի ռելիեֆը:

## Պատմություն և լեգենդ
Մյունխենի Լինդվուրմի լեգենդը հովիվների պարի ծագման կեղծված պատմություն է։ Ըստ այդ լեգենդի, քաղաքի կենտրոնում, հավանաբար նախկին շուկայի հրապարակի այս անկյունում,  երկնքից կամ ըստ այլ վարկածի՝ գետնի տակից հայտնվել  է վիշապը և ժանտախտ տարածել։ Խիզախ տղամարդիկ հաղթել են նրան, բայց դեռ ոչ մի քաղաքացի չի համարձակվել փողոց դուրս գալ, քանի դեռ հովիվներն իրենց պարերով չեն անցել քաղաքով։ Հովիվների պարը որպես սովորույթ չի հաստատվել մինչև 17-րդ դարը։

Լեգենդը օգտագործում է Վյուրմեք տան անվանումը, որ միջնադարյան քաղաքում գտնվում էև Մարիենպլաց 3 հասցեում, որը քանդվել է քաղաքապետարանը կառուցելու համար: Շենքը հիշատակվել է դեռևս 1310-1312 թվականներին և կապվել է Շոնեկերի ընտանիքի հետ։ անունը առաջին անգամ հիշատակվել է փաստաթղթում 1431 թվականին։ 1725 թվականի անկյունային տների անունների ցանկում հաղորդվում է, որ ավելի ուշ անկյունային տանն ամրացված է եղել վիշապին սպանող սուրբ Գեորգի ռելիեֆը:

Քանի որ Շյոնեկերների ընտանիքի Աուգսբուրգյան մասնաճյուղից հայտնի է, որ իրենց զինանշանում կրակ շնչող հերալդիկ պանտերա է եղել, ապա վիշապի պատկերի և լեգենդի հիմքում կարող է լինել հենց սա։ Այս առասպելական արարածն ունի վիշապի գլուխ, առյուծի մարմին և արծվի ճանկեր, կախված հերալդիկական պատկերից՝ հեշտությամբ կարելի է սխալմամբ շփոթել վիշապի հետ: Հետևաբար, անունը կարող է առաջանալ նաև Շոնեկերի ընտանիքի զինանշանից, որը կցված է տանը:  

## Գրականություն

* 

## Ծանոթագրություններ

Կատեգորիա:Գերմանիայի մշակույթ
Կատեգորիա:Մյունխենի շենքեր և կառույցներ
Կատեգորիա:1906 հիմնադրումներ Գերմանիայում
Tour First

**Tour First**, գրասենյակային երկնաքեր Դեֆանս թաղամասում (Կուրբևուա համայնք, Օ դը Սեն դեպարտամենտ, Իլ դը Ֆրանս երկրամաս, Ֆրանսիա)։ Ունենալով 231 մետր բարձրություն՝ այն զբաղեցնում է 26-րդ տեղը Եվրոպայի ամենաբարձր շենքերի ցանկում, 8-րդը՝ Եվրամիության երկրների ամենաբարձր շենքերի ցանկում  և ամենաբարձր շենքն է (բայց ոչ կառույցը) Ֆրանսիայում։

## Նկարագրություն
Դեպի երկնաքեր կա ելք մետրոյի «Էսպլանադ դը լա Դեֆանս» և «Լա Դեֆանս» կայարաններից։ Վերևից դիտելիս շենքն ունի սովորական եռաթև աստղի տեսք, որը խորհրդանշում է Փարիզի ապահովագրողների միությունը։ Շենքի իրիկնային և գիշերային (ձմռանը՝ ժամը 17:30-ից մինչև հաջորդ օրվա 9:00) լուսավորությունը գույնով հաղորդում է հաջորդ օրվա եղանակի մասին։

; Հիմնական բնութագրեր․

* Շինարարությունն ավարտվել է 1974 թվականին, հիմնանորոգումը տեղի է ունեցել 2007-2011 թվականներին
* Բարձրությունը՝ 231 մ (սայրաձողով), 225 մ (ըստ տանիքի), 203 մ (ըստ վերին հարկի), մինչև հիմնանորոգումը, 1974-2011 թվականներին, 159 մ
* Հարկերը՝ 52 + 3 ստորգետնյա
* Վերելակները՝ 32 (առավելագույն արագությունը 7 մ/վ)
* Տարածքների մակերեսը՝ 86 707 մ²
* Ավտոկայանատեղեր՝ 139
* Ճարտարապետներ՝ Կոն Պեդերսեն Ֆոքս, Պիեռ Դյուֆո
* Գլխավոր ինժեներ՝ Էգիս 
* Գլխավոր կառուցապատող՝ *Bouygues Bâtiment Île-de-France*
* Սեփականատեր՝ *Beacon Capital Partners*

## Պատմություն
Երկնաքերը կառուցել է *Bouygues Bâtiment Île-de-France* ընկերությունը՝ 1974 թվականին, և այն ժամանակ նրա բարձրությունը եղել է 159 մետր (39 հարկ)։ 2007 թվականի մարտից մինչև 2011 թվականի աշուն շենքը հիմնովին վերակառուցվել է, որի արդյունքում բարձրությունը դարձել է 231 մետր, իսկ հարկերի քանակը՝ 52։

Նախկինում երկնաքերը կոչվել է *Tour CB 31* (1974), *Tour UAP* (1974-1998), *Tour AXA* (1998-2007) և *Tour Assur* (2007-2010)։ 2010 թվականից այն կոչվում է ներկայիս անվանումով՝ *Tour First*։

Հիմնական վարձակալներն են՝ *[[Ernst & Young]]*-ը (2011 թվականի նոյեմբերի դրությամբ՝ 3100 աշխատակից 17 հարկերում, որոնք զբաղեցնում են 33 500 մ² տարածք) և *Euler Hermes-ը* (2012 թվականի դրությամբ՝ 21 000 մ² տարածք)։

## Ծանոթագրություններեր

## Արտաքին հղումներ

* Առաջին տուր   *structurae.net* կայքում
* La Défense. Livraison de la Tour Առաջին, la plus Haute de France  *lepoint.fr* կայքում, 31 մարտի, 2011 թ
* *Aude Motalier.* Շրջագայություն Առաջին se hisse au sommet de la Défense (դիապորամա)  *batiactu.com* կայքում, 8 ապրիլի, 2009 թ
* La Plus Haute Tour De France, Bouygues Livre La Tour First  *blog-habitat-durable.com* կայքում, 1 ապրիլի, 2011 Արխիվացված սկզբնաղբյուրից

Կատեգորիա:Փարիզի շենքեր և կառույցներ
Կատեգորիա:1974 կառուցումն ավարտված շենքեր և կառույցներ
Կատեգորիա:150-ից մինչև 199 մետր բարձրությամբ երկնաքերներ
Կատեգորիա:1970-ականների ճարտարապետություն
Կալիոֆիլիտ

**Կալիոֆիլիտ** (), նեֆելինի խմբի միներալ: Կալիումի և ալյումինի սիլիկատ է` երկաթի, կալցիումի, նատրիումի խառնուրդներով: Քիմիական բանաձևն է` KAlSiO₄: Բնորոշվում է 24,72% K, 17,06% Al, 17,76% Si, 40.46% O կամ 29,78% K<sub>2</sub>O, 32,23% Al<sub>2</sub>O<sub>3</sub>, 37,99% SiO<sub>2</sub> կառուցվածքով: Հայտնաբերվել է 1886 թվականին

## Հատկություններ
Կալիոֆիլիտը տեստոսիլիկատ է, որի քիմիական բանաձևն է KAlSiO₄: Այբ բյուրեղանում է տրիգոնյան համակարգով: Ըստ Մոոսի սանդղակի` նյութի կարծրությունը 5,5-6 է: Ըստ Նիկել-Շթրունցի դասակարգման` կալիոֆիլիտը պատկանում է «09.FA. ցեոլիթային H₂O-զուրկ տեստոսիլիկատների դասին` առանց հավելյալ ոչ-քառանիստ անիոնների»: 

Նույն դասին են պատկանում հետևյալ միներալները. կալսիլիտը, նեֆելինը, պանունցիտը, տրիկալսիլիտը, յոշիոկայիտը, մեգակալսիլիտը, մալինկոյիտը, վիրգիլիտը, լիսիցինիտը, ադուլարիան, անորթոկլազը, բուդինգտոնիտը, ցելզյանը, հիալոֆանը, միկրոկլինը, օրթոկլազը, սանիդինը, ռուբիկլինը, ալբիտը, մոնալբիտը, անդեզինը, անորթիտը, բիտովնիտը, լաբրադորիտը, օլիգոկլազը, ռիդմերջներիտը, պարացելզյանը, սվյատոսլավիտը, կումդիկոլիտը, սլավոնիտը, լիզետիտը, բանալզիտը, ստրոնալսիտը, դանբուրիտը, մալեևիտը, պեկովիտը, լինգունիտը և կոկչետավիտը:

## Կազմավորում և պաշարներ
Կալիոֆիլիտը հայտնաբերվել է Սոմա լեռան վրա՝ Սոմա-Վեզուվյան հրաբխային համալիրում, Նեապոլի գավառում (Կամպանիա, Իտալիա), որտեղ սովորաբար հանդիպում է այլ հանքանյութերի հետ համատեղ, ինչպիսիք են՝ բիոտիտը, պիրոքսենները, ավգիտը, մելիլիտը և կալցիտը։ Այն հայտնաբերվել է նաև իտալական այլ վայրերում, ինչպես նաև` Հոնոլուլուի Մոիլիիլի քարհանքում (Հավայան կղզիներ, ԱՄՆ)։

## Ծանոթագրություններ
WebWork Time Tracker

**WebWork Time Tracker**, ժամանակի հաշվառման ծրագիր, որը ստեղծվել է հեռավար աշխատանքի և աշխատակիցների արտադրողականության կառավարման ու վերահսկման համար։

## Պատմություն
WebWork Time Tracker-ը մշակվել է 2016 թվականին հայաստանյան Evistep Enterprise ընկերության կողմից, որը հիմնադրել է Վահագն Սարգսյանը։ Ի սկզբանե ծրագրի առաջին տարբերակը օգտագործվում էր ընկերության ներքին կարիքների համար՝ նախագծերի կառավարման և աշխատաժամերի հաշվառման նպատակով։

2021 թվականի վերջի դրությամբ WebWork Time Tracker-ն օգտագործում էր մոտ 50,000 օգտատեր։ 2022 թվականին ընկերությունը առանձնացավ Evistep-ից և ստեղծվեց անկախ WebWork Time Tracker, Inc. ընկերությունը, որը գրանցվեց ԱՄՆ-ի Դելավեր նահանգում։ Ընկերության գլխավոր գրասենյակը գտնվում է Սան Ֆրանցիսկոյում, իսկ երկրորդը՝ Երևանում։

WebWork Time Tracker-ի առաջին տարբերակը թողարկվել է Վինդոուզ, Մաք ՕԷս և Լինուքս օպերացիոն համակարգերի համար, իսկ մի քանի տարի անց՝ 2020 թվականին դուրս եկավ բջջային տարբերակը iOS և Անդրոիդ սարքերի համար։ Նույն թվականին ընկերությունը ավելացրեց հաճախումների հետևման գործիքը և Chrome Extension թրեքերը։

2022 թվականի ապրիլին WebWork-ը ավելացրեց team chat և video meetings ֆունկցիաները: Դրանից կարճ ժամանակ անց WebWork-ը թողարկեց նոր գործիք՝ ոչ աշխատանքային օրերի կառավարում:

2023 թվականին WebWork-ը համագործակցեց և ինտեգրվեց Deel հարթակի հետ և ավելացրեց Payroll գործիքը։

2024 թվականի դրությամբ, WebWork-ը աշխատում է վեբ տարբերակով, Windows, macOS և Linux օպերացիոն համակարգերի հավելվածներով, ինչպես նաև iOS և Android համակարգերի հավելվածներով և Chrome բրաուզերի ընդլայնումով։ WebWork-ը ինտեգրվում է նախագծերի կառավարման և հաղորդակցման գործիքների հետ, այդ թվում՝ Asana, Trello, Slack, Jira և այլն։

WebWork Time Tracker-ը Windows-ի, MacOS-ի և Linux-ի համար գրված է Qt C++ ծրագրավորման լեզվով։ WebWork-ը օգտագործում է SQLite 3՝ ժամանակավոր տվյալների պահպանման համար։ Այն նաև օգտագործում է Objective-C՝ MacOS API-ի հետ աշխատելու համար:

WebWork Time Tracker-ն աշխատում է նաև GDPR-ի հիման վրա՝ Ընդհանուր տվյալների պաշտպանության կանոնակարգի ():

## Հիմնական գործառույթներ
WebWork Time Tracker-ը բաղկացած է մի քանի հիմնական գործառույթներից`

* Ժամանակի հաշվառում, 
* Հաճախելիության մոնիտորինգ, 
* Արտադրողականության մոնիտորինգ, 
* Ծրագրերի/Վեբ կայքերի օգտագործման մոնիտորինգ, 
* Ակտիվության մակարդակի մոնիտորինգ, 
* Նախագծերի կառավարում, 

## Ծանոթագրություններ

## Արտաքին հղումներ
* Պաշտոնական կայք